Descripció breu. Inundació del districte de mòduls amb un arbre,
un banc, una font i una llum connectats visualment ells creant
una xarxa de punts de descans i comunicació entre ciutadans,
entre persones, entre persones i ocells, entre persones i arbres,
entre arbres i ocells, entre gossos i ocells....

Descripció ampliada.

Creació de mòduls que incloguin com a mínim un arbre plantat a
terra per proporcionar aire net, ombra, uns braços que acullen un
banc on es troben persones que beuen de la font amb els ocells de
la ciutat i altres ciutadans.

L’arbre abraça i recull amb les seves branques a qui seu al banc
a sota seu, protegeix als ocells i persones que beuen de la font,
la lluminària solar porta una petita pantalla amb les activitats
gratuïtes del barri del mes en curs.

El mòdul s’adapta al espais residuals entre edificis, a les
cantonades o xamfrans dels carrers, creixent en unitats i
superfície fins a envair una petita plaça o una avinguda. Els
mòduls poden ser de més arbres, arbustos baixos, més bancs i una
font.

Des de un mòdul es pot veure sempre un altre al final de la
mançana mirant d’un extrem a un altre d’un carrer, dibuixant una
ret de punts de trobada per qui vulgui seure, respirar protegit
per l’arbre i la seva pròpia amabilitat, acompanyat i acompanyant
a qui aparegui i accepti la invitació a compartir un petit espai
durant un temps.

L’arbre pot ser un Arbre de Judea, un Prunus pissardi, un
Tronger, un Brachychiton, Hibisc de Síria, Arbre de Júpiter, la
Troana, tots arbres de flor perfumada o acolorida i alegre, i a
la seva base un grup d’arbustos, tots ells plantats a terra per
connectar les arrels i la copa i recordar per on caminem, i
deixar que la pluja regui i alimenti la terra i els seus
habitants.

El llum tindrà una superfície plana salpicada de bombetes petites
mirant al terra i a la part superior una placa solar que la farà
autònoma i autosuficient. Quedarà just per sota de la creu de
l’arbre, de una mida discreta i proporcionada amb la funció de
proporcionar llums puntual com estels. Portarà una petita
pantalla també alimentada per la mateixa placa solar, amb la
programació de les activitats gratuïtes del barri o districte;
aniran passant per temes, per dies, mostrant un petit resum del
tema, l’horari i l’adreça.

La font tindrà un dipòsit que reculli l’aigua sobrant pujarà per
un conducte interior que alimentarà un platet on beuran els
ocells més petits de la ciutat.

El banc serà de dos places i quan sigui possible seran dos bancs
orientats en un angle que permeti una conversa opcional entre les
persones que s’hi seguin.

Àmbit territorial: Eixample

Cost aproximat orientatiu:

* Módul bàsic: Un arbre, escocell, 2 bancs individuals, una font
i un llum
* Mides del módul inicial: 2,5 m de llarg x 1,6 d’amplada = 4 m2
* Mobiliari d’equipaments 145€/m
* Ampliació de voreres 324€/m2
* Plataforma única (zona per a vianants) 424€/m2
* Reurbanització plaça 385€/m2
* Reurbanització o creació de parcs i jardins 308€/m2
* Instal·lació enllumenat (1 línia) 550€/ml

Perspectiva de gènere. Entorn on el gènere no impedeix la
participació de cap persona, foment de les relacions personals en
un espai públic vivible

Impacte esperat.

* Punt de neteja de l’aire
* Punt de trobada casual de ciutadans
* Consciència de natura
* Lloc de descans i repòs
* Punt d’informació d’activitats del barri
* Foment de relacions entre veïns i relació amb els visitants
* Diversificació de les funcions de l’espai públic inclosa la
inactivitat i la inutilitat
* Nou recorregut visual i de passeig marcat per arbres

Agents a implicar en el plantejament i execució del projecte.
Jardiners, biòlegs, Parcs i jardins, entitats de tot tipus del
districte que organitzen activitats

Línia de PAM: Eix 2 - Emergència climàtica